open-index/open-wikipedia-markdown huggingface dataset:
Daniel Okyem Aboagye

**Daniel Okyem Aboagye** (Ɔpɛnimaa da a ɛtɔ so aduasa-baako, afe Apem, Ahankron ne Aduɔson -mmiɛnsa (1973 ) Ɛbɔ da a ɛtɔ so aduonu-mmeɛnsa, mfeɛ Mpem Mmienu ne aduano-mmiensa -2023) yɛ Ghana amanyɔni ne Mmarahyɛbadwa a ɛtɔ so nson wɔ Adehyeman a ɛtɔ so nan no mu ni. Ɔgyinaa Bantama Mansin ananmu wɔ Ashanti Mantam mu wɔ ɔsono kokroko ammanyɔkuo (New Patriotic Party-NPP)  tekiti so 

## Abrabɔ ahyaseɛ ne nwomasua
Wɔwoo Aboagye wɔ Atwima Boko mu wɔ Asante Mantam mu,  Ghana wɔ (Ɔpɛnimaa) da a ɛtɔ so aduasa-baako, afe Apem, Ahankron ne Aduɔson -mmeɛnsa (1973).

Aboagye suaa adeɛ wɔ Ghana Suapɔn mu baabi a ɔnyaa bachelor’s degree wɔ (Business Administration) mu. Owiee sukuu wɔ mfeɛ Mpem Mmienu ne mmienu (2002) mu a na ɔwɔ (MBA)ne( MIS )wɔ Akontaabu mu wɔ Troy Sukuupɔn, Alabama, U.S.A. Okyem Aboagye nyaa adansedie wɔ mfeɛ Mpem Mmienu ne Mmeɛnsa ( 2003) mu sɛ ɔman akontabufoɔ wɔ (Certified Public Accountant of USA).

## Adwumayɛ
Aboagye hyɛɛ n’adwuma ase sɛ SINAPI ABA TRUST sikakorabea sohwɛfo wɔ afe Apem , Ahankron ne Aduɔkron-nwɔtwe(1998). Akyire yi, ɔbɛyɛɛ (Opportunity International) adwuma sohwɛfo wɔ mfeɛ Mpem Mmienu ne Mmeɛnsa (2003)– mfeɛ Mpem Mmienu ne Nsia (2006). Okyem Aboagye bɛyɛɛ (Globe Union ) sikasɛm sohwɛfoɔ wɔ U.S. ne MGI Microfinance baanodani wɔ afe (2008–2012 )mu. Na ɔyɛ ( 2M Express Transport Services) no kwankyerɛfo panin.

## Amanyɔsɛm
Wɔ afe 2015 mu no ɔsii akan na odii nkonim wɔ NPP mmarahyɛbadwa primaries mu maa Bantama (Ghana mmarahyɛ bagua mantam) wɔ Ashanti Mantam mu wɔ Ghana. Ɔdii nkonim wɔ saa mmarahyɛbadwa  atenaeɛ yi mu wɔ afe 2016 Ghana amansan abatoɔ no mu. Wɔ June 2020 mu no, ɔdii nkoguo wɔ mmɔden a ɔbɔeɛ sɛ ɔbɛgyina New Patriotic Party ananmu no akyi berɛ a ɔdii nkoguo wɔ primaries mu wɔ Francis Asenso-Boakye a seesei ɔyɛ mmarahyɛ baguani ma Bantama (Ghana parliament constituency).

## Abadwakuo ahodoɔ
Aboagye yɛɛ Sikasɛm ne Sikasɛm abadwakuo no mu ni wɔ mmarahyɛbadwa a ɛtɔ so nson wɔ Ghana Adehyeman a ɛtɔ so nan no mu ni. Aboagye waree a ɔwɔ mma.

## N'ankasa abrabɔ
Aboagye wui wɔ Komfo Anokye Nkyerɛkyerɛ Ayaresabea wɔ ɛbɔ bosome no da a ɛtɔ so aduonu mmiensa wɔ afe mpem mmieniu ne aduonu mmiensa (2023) mu, bere a na wadi mfe 49.

## Baabi a menyaa mmoa firiiɛ


Nkyekyεmu:Ateasefoɔ
Nkyekyεmu:Mmarahyɛbadwani
Nkyekyεmu:Ghana mmrahyɛbadwafoɔ 2017–2021
Adjei Mensah

Isaac Adjei Mensah yɛ Ghana amammuifoɔ na ɔyɛ Ghana Ɔmanpanin a ɛtɔ so nnan Mmarahyɛ Bagua a ɛtɔ so nson no muni a ɔgyina Wassa Apueeɛ Mantam a ɛwɔ Atɔeɛ Mantam no ananmu wɔ National Democratic Congress tekiti so.

## Abrabɔ Ashasiɛ ni Adesua
Wɔwoo Isaac Adjei Mensah wɔ Yawda 26 Oforisuo 1963. Ɔfiri Dompim Number 1, kuro bi a ɛwɔ Ghana Atɔeɛ Mantam mu. Ɔkɔɔ Ghana Suapɔn mu wɔ afe 1988 mu na onyaa ne bachelor’s degree wɔ Sociology mu wɔ afe 1991. Akyiri yi ɔkɔɔ Tromsø Suapɔn, Norway wɔ afe 1992 mu kɔyɛɛ n’adesua akyi adesua. Ɔwiee sukuu wɔ afe 1997 mu a na ɔwɔ ne MBA wɔ Ɔmanfoɔ Nhyehyɛeɛ mu.  

## Adwuma
Ansa na ɔrekɔ amammuisɛm mu no, na Isaac yɛ Ɔmantam Nnipa Nnwuma sohwɛfoɔ wɔ Newmont Ghana Limited firi afe 2006 kɔsi afe 2012.

## Amanyɔsɛm
Isaac Adjei Mensah yɛ Ɔman Demokrasi Mmarahyɛ Bagua (NDC) no muni.Wɔ afe 2012 mu no, ɔsii akan maa Wassa Apueeɛ nkongua no wɔ NDC tekiti so na ɔdii nkonim. Wɔsan paw no bio wɔ afe 2016 mu sɛ ɔmmɛgyina amansin no ananmu wɔ aban a ɛtɔ so nnan no mmarahyɛ bagua a ɛtɔ so nson no mu. Wɔ mmarahyɛ bagua mu no wasom wɔ boayikuw ahorow mu, a emu bi ne; Nhomasua Boayikuw, Fie Boayikuw ne Budget Boayikuw Titiriw.

## Ankorankoro asetra
Ɔwaree na ɔwɔ mma baanum na ɔkyerɛ sɛ ɔyɛ Kristoni na ɔyɛ Pentekoste Asɔre no muni.

## Bɛbia Mmoa Efiri
Ali Maiga Halidu

**Ali Maiga Halidu** yɛ Ghana amanyɔni na ɔyɛ Ghana Mantam a ɛtɔ so nnan no Mmarahyɛbadwani a ɛtɔ so nson no muni a ɔgyina Dormaa West Mansin ananmu wɔ Brong-Ahafo Mantam mu wɔ   Ɔsono kokroko amanyɔkuo tekiti so.

Wɔwoo Ali Maiga Halidu wɔ Oforisuo 11, afe 1980. Ɔfiri Nkrankwanta, wɔ Brong Ahafo Mantam mu.

## Nwomasua
Halidu nyaa ne bachelor’s degree wɔ Cape Coast Suapɔn mu; afei ɔtoaa ne nwomasua so nyaa Nyansapɛ mu Ɔbenfo wɔ Cambridge wɔ United Kingdom abrotsi mman mu.

## Adwuma
Halidu yɛɛ adwuma sɛ ɔkyerɛkyerɛfoɔ boafoɔ wɔ Cape Coast Suapɔn mu afe baako na afei ɔyɛɛ adwuma sɛ ɔkyerɛkyerɛfoɔ a ɔyɛ adwuma wɔ Ghana Education Service afe baako firi afe 2006 kɔsi afe 2007. Ɔbɛyɛɛ mmara sohwɛfoɔ maa aduane ne kuayɛ adwumakuo mfeɛ mmiɛnsa. Mprempren ɔyɛ nkɔso ho ɔfotufo ne bere nyinaa amanyɔni.

## Amanyɔsɛm
Wɔ afe 2016 amansan abatoɔ mu no Halidu sii akan na ɔdii nkonim wɔ mmarahyɛbadwa no mu maa Dormaa West Constituency wɔ Brong-Ahafo Mantam mu, wɔ New Patriotic Party no tekiti so. Ɔnyaa abatoɔ 8,422 wɔ abatoɔ 16,725 a ɛfata a wɔtoeɛ a egyina hɔ ma abatoɔ no mu 50.88%.

## Ankorankoro asetra
Ali Maiga Halidu aware a ɔwɔ mma ennum.

## Bɛbia Mmoa Efiri

Nkyekyεmu:Ghana mmrahyɛbadwafoɔ 2017–2021
Francisca Oteng Mensah

**Francisca Oteng-Mensah** (wɔwoo no Ɔgyefoɔ da ɛtɔ so du nan wɔ afe apem ahankron ne aduokron mmiɛnsa 1993) yɛ amanyɔkuo New Patriotic Party no mu ni ne mmarahyɛbɛdwani a ɔgyina hɔ ma Kwabre Apueɛ mpɛsoa so, ɔno ne mmarahyɛbadwani a ɔsua koraa wɔ mmarahyɛbadwakuo a ɛtɔ so nnan no mu wɔ mfeɛ mpem mmienu ne du nsia mu (2016).

## Abrabɔ mfitiaseɛ
Wɔwoo Oteng-Mensah wɔ Aboaso Ayaresabea wɔ Mamponten, a ɛwɔ Asante Mantam mu, wɔ Ɔgyefoɔ da ɛtɔ so du nnan wɔ afe apem ahankron ne aduokron mmiɛnsa (February 14,1993). N’awofoɔ ne Owura yere Joyce Oteng ne Dr. Kwaku oteng a ɔyɛ dɔkota ne dwadini, a ɔsane so yɛ ɔkwankyerɛfoɔ ma adwumakuo a ne din de Angel Group of Companies**.**

## Nwomasua
Oteng-Mensah kɔɔ mfiaseɛ sukuu ahodoɔ mmiɛnsa. Ɔkɔɔ sukuu a ne din de Manponteng Roman Catholic Sukuu, afei ɔkɔɔ Revival Preparatory sukuu a ɛwɔ Breman. Owie ne mfiaseɛ sukuu no wɔ Savior International School. Ɔwie ne JHS wɔ Angel Education Complex. Ɔtoaa so kɔɔ St. Roses Senior High School, faako a ɔwie ne ntoasoɔ sukuu.

Ne botaeɛ a ɛne sɛ ɔbɛsua ade akɔ akyi no boaa no ma no toaa so kɔɔ suapɔn a ɛne Kwame Nkrumah University (KNUST) maa no kɔsuaa mmara. Francisca sii abatoɔ akansie no wɔ mfeɛ mpem mmienu ne du nsia (2016) mu berɛ a na ɔwɔ ne mfeɛ mmienu soɔ wɔ Kwame Nkrumah University of Science and Technology. Ɔwɔ ne mfie mmienu soo wo Kwame Nkrumah University of Science and Technology.

## Adwumayɛ
Ansa na ɔbɛyɛ mmarahyɛ badwani no, na ɔyɛ ɔtwerɛfoɔ ma adwumakuo a ɛne Angel Group of Companies a ɛwɔ Kumasi. Wɔ Ɔpɛnimaa bosome no mu wɔ mfeɛ mpem mmienu ne du nson (2017) mu no, wɔpaw no sɛ ɔtitenani ma adwumakuo a ɛne National Youth Authority.

## Amanyɔsɛm
Ɔdii nkunim wɔ Kwabre Apueɛ abatoɔ mpɛsoa so a ɛwɔ Asante Mantam mu sɛ mmarahyebadwani wɔ abatoɔ a ɛkɔɔ so wɔ mfeɛ mpem dmmienu ne du nsia (2016). 

## Ɔsom
Oteng-Mensah yɛ Kristoni a ɔsom wɔ Asembles of God asore.

## Mmeaeɛ a menyaa mmoa firiiɛ

Nkyekyεmu:Ghanaian Mp's 5th Parliament of the 4th Republic
Gabriel Osei

**Gabriel Kweku Osei** yɛ Ghana amammuifoɔ ne Ghana Ɔmanpanin a ɛtɔ so nnan Mmarahyɛ Bagua a ɛtɔ so nson no muni a ɔgyina Tain Mansin ananmu wɔ Brong-Ahafo Mantam mu wɔ New Patriotic Party tekiti so. Mprempren, ɔyɛ Adwumayɛ Nkɔso sohwɛfo ma Ɔman Ɔsom Nhyehyɛe Dwumadibea Ti.

## Mfitiaseɛ asetena ne nwomasua
Wɔwoo Osei wɔ June 2, 1974 na ofi Badu a ɛwɔ Brong Ahafo Mantam a na ɛwɔ hɔ saa bere no, mprempren Bono Mantam mu. Ɔnyaa ne Bachelor of Science abodin krataa wɔ sikasɛm mu wɔ Katolek Suapɔn Kɔlege a ɛwɔ Fiapre wɔ afe 2008. Na ɔwɔ ne adansedi krataa nso wɔ Executive Master of Business Administration (CEMBA) mu wɔ KNUST.

## Adwumayɛ
Na Osei yɛ sikasɛm sohwɛfoɔ wɔ St. Ambrose College of Education wɔ Dormaa Akwamu.

## Amanyɔsɛm
Osei yɛ Ɔman Ho Dɔ Kuw Foforo no muni. Ɔyɛ kan MP a ɔhwɛ Tain Mantam so wɔ Bono Mantam mu wɔ Ghana. Wɔ afe 2020 Ghana amansan abatoɔ mu no ɔhweree n'akongua no maa Adama Sulemana. Ɔnyaa abatoɔ 18,346 a ɛyɛɛ abatoɔ a wɔtoeɛ nyinaa mu 40.87%.

## Adɔeyɛ
Wɔ Ɔkɔtɔberɛ 2020 mu no, ɔde semɛnte nkotokuo bɛyɛ 150 maeɛ sɛ ɛbɛboa wɔ Brodi Senior High School ne Polisifoɔ Dwumadibea a wɔbɛsi wɔ mpɛsoa so.

## N'ankasa Abrabɔ
Osei yɛ Kristoni.

## Mmeaeɛ a menyaa mmoa firiiɛ


Nkyekyεmu:Ghanaian Mp's 5th Parliament of the 4th Republic
Nkyekyεmu:Ghana mmrahyɛbadwafoɔ 2017–2021
Ambre Samuel

Samuel Ambre (wɔwoo no 1 Oforisuo 1972) yɛ Ghana Aman a ɛtɔ so nnan no Mmarahyɛ Bagua a Ɛto so Nsia no muni a ɔgyina Assin Atifi fam ananmu wɔ Ghana Mfinimfini mantam mu.

## Abrabɔ Ashasiɛ ni Adesua
Wɔwoo Ambre wɔ 1 March 1972 wɔ Oppong Bon mu wɔ Ghana Atɔeɛ mantam mu. Ɔwɔ abodin krataa wɔ nhomasua mu wɔ Mmofra Hwɛ ne Nkɔso mu wɔ Nhomasua Sukuupɔn, Winneba.

## Adwuma
Ambre yɛ nhomasua ho ɔbenfo. Ansa na ɔrebɛyɛ Ghana Mmarahyɛbadwa no muni no, na ɔyɛ ɔkyerɛkyerɛfo wɔ Twifo Praso Mfitiase Sukuu a ɛwɔ Twifo Praso.

## Amanyɔsɛm
Ɔyɛ Ɔman Demokrasi Mmarahyɛbadwa (NDC) no muni. Wɔ afe 2012 mu no, Ambre sii akan wɔ afe 2012 Ghana Amansan Abatoɔ no mu wɔ NDC tekiti ase na ɔdii nkonim, na ɛmaa no hokwan sɛ ɔgyina Assin North mantam no ananmu. Ɔnyaa abatoɔ 14,338 a ɛgyina hɔ ma abatoɔ a ɛfata a wɔtoeɛ no mu 51.64% na ɛno nti ɔdii akansifoɔ afoforɔ a Ebenezer Appiah-Kubi, Akakpo John Gameley, Sanni Mahama ne Daniel Gibson Gyetuan ka ho no so nkonim.

Nanso, berɛ a ɔsii akan wɔ afe 2016 Ghana Amansan abatoɔ no mu no, ɔdii nkoguo wɔ Abena Durowaa Mensah a ɔfiri New Patriotic Party mu no anim ma enti wantumi annya hokwan a ɛtɔ so mmienu sɛ ɔbɛgyina ne mansin ananmu.

## Ankorankora asetena
Ɔwaree na ɔwɔ mma baasa. Ɔyɛ Kristoni (Methodist).

## Bɛbia Mmoa Efiri
Charles Konadu-Yiadom

**Charles Konadu-Yiadom** yɛ Ghana amammuifoɔ ne Mmarahyɛ Badwa a ɛtɔ so nson a ɛwɔ Ghana Adehyeman a ɛtɔ so nan no muni a ɔgyina Nkoranza South Constituency ananmu wɔ Bono East Region wɔ New Patriotic Party no tekiti so.

## Mfitiaseɛ asetena ne nwomasua
Wɔwoo Konadu-Yiadom wɔ  kɔtɔnimaa bosome no da a ɛtɔ so aduonu nan wɔ afe apem ahankron aduosia nwɔtwe mu (1968) na ɔfiri Nkoranza a ɛwɔ Bono Apueeɛ Mantam mu wɔ Ghana. Ɔnyaa ne Diploma wɔ Demokrase, Aban, Akannifoɔ ne Nkɔsoɔ mu wɔ Ghana Suapɔn mu.

## Adwumayɛ
Konadu-Yiadom na na ɔyɛ Ɔkwankyerɛfo wɔ Brite Life Microfinance.

## Amanyɔsɛm
Konadu-Yiadom yɛ Ɔman Ho Dɔ Kuw Foforo no muni . Ɔyɛ Mmarahyɛ Bagua no muni wɔ Nkoranza South Constituency firi afe 2017 kɔsi afe 202.

### 2016 abatoɔ
Wɔ afe 2016 Ghana amansan abatoɔ mu no, ɔdii nkonim wɔ mmarahyɛ bagua no mu a ɔnyaa abatoɔ 22,300 a ɛyɛɛ 50.7% wɔ abatoɔ a wɔtoeɛ nyinaa mu berɛ a NDC mmarahyɛ baguani Emmanuel Kwadwo Agyekum nyaa abatoɔ 21,315 a ɛyɛɛ 48.5% wɔ abatoɔ a wɔtoeɛ nyinaa mu, PPP mmarahyɛ bagua kandifoɔ Emmanuel Osei Antwi na ɔwɔ abatoɔ 227 a ɛyɛɛ 0.5% wɔ abatoɔ a wɔtoeɛ nyinaa mu, CPP mmarahyɛ bagua kandifoɔ Justice Baah Mathuselah nyaa abatoɔ 100 a ɛyɛɛ 0.2% wɔ abatoɔ a wɔtoeɛ nyinaa mu, PNC mmarahyɛ bagua kandifoɔ Florence Ampour nyaa abatoɔ 25 a ɛyɛɛ 0.1% wɔ abatoɔ a wɔtoeɛ nyinaa mu.

### 2020 abatoɔ
Wɔ afe 2020 Ghana amansan abatoɔ mu no, ɔhweree mmarahyɛ bagua no nkongua no maa NDC mmarahyɛ bagua no muni Emmanuel Kwadwo Agyekum. Konadu-Yiadom nyaa abatoɔ 22,219 a ɛyɛɛ abatoɔ 43.04% wɔ abatoɔ a wɔtoeɛ nyinaa mu berɛ a NDC mmarahyɛ baguani kandifoɔ Emmanuel Kwadwo Agyekum nyaa abatoɔ 29,408 a ɛyɛɛ abatoɔ a wɔtoo no nyinaa mu 56.96%, PNC mmarahyɛ baguani kandifoɔ Florence Ampour nyaa abatoɔ 0 a ɛyɛɛ abatoɔ no nyinaa mu 0% to.

## N'ankasa Abrabɔ
Konadu-Yiadom yɛ Kristoni.

## Adɔeyɛ
Wɔ afe 2018 mu no, ɔde aduane maa BECE abatoɔfoɔ a wɔwɔ ne mantam mu wɔ sɔhwɛ berɛ no mu. Ɔsan nso de pon bɛyɛ 200 maa Nkoranza Senior High Technical School.

Wɔ afe 2019 mu no, ɔsan nso de bɛyɛ GHS 26,000.00 maeɛ de boaa borehole a wɔbɛsi ama Nkoranza Senior High Technical School.

## Akyinnyegye
Wɔ November 2017 mu no, wɔkyerɛe sɛ Konadu-Yiadom too tuo guu Diana Attaa Kissiwaa a na ɔyɛ Nkoranza Municipal Chief Executive saa bere no so wɔ social media so. Akyiri yi Ghana Polisifoɔ no poo saa nsɛm no.

## Mmeaeɛ A Menyaa Mmoa Firiiɛ

Nkyekyεmu:Ghanaian Mp's 5th Parliament of the 4th Republic
Nkyekyεmu:Ghana mmrahyɛbadwafoɔ 2017–2021
Dominic Kwaku Fobih

**Dominic Fobih** (wɔwoo no 16 Ɔpɛpɔn 1942) yɛ Ghana amammuifoɔ, ɔbenfoɔ ne Nwomasua ho nimdefoɔ /Ɔkyerɛkyerɛfoɔ. Ɔyɛ mmarahyɛ badwani ma Assin South wɔ Central region of Ghana firi January 2001 kɔsi January 2017 wɔ New Patriotic Party tekiti so. Ɔsan nso yɛ ɔmanpanyin a ɔhwɛ Asase, Kwae ne Aboɔden so wɔ Ɔmanpanyin dedaw John Agyekum Kufour nniso ase.

## Mfitiase asetena ne nwomasua
Wɔwoo Dominic wɔ 16 Ɔpɛpɔn 1942. Ɔfiri kuro bi a wɔfrɛ no Assin Jakai a ɛwɔ Central mantam mu wɔ Ghana. Ɔnyaa ne PhD wɔ Nwomasua adwene mu wɔ Alberta Suapɔn mu wɔ Canada wɔ afe 1979.

## Adwumayɛ
Fobih yɛ Ɔman Ho Dɔ Kuw Foforo no muni . Ɔyɛɛ Mmarahyɛ Bagua no muni mfeɛ mmienu no wɔ Ɔmanpanyin Kan John Agyekum Kuffou r nnisoɔ mu firi Ɔpɛpɔn 2001 kɔsi Ɔpɛpɔn 2009. Wɔ afe 2000 Ghana mmarahyɛ bagua abatoɔ mu no ɔnyaa abatoɔ 16,963 wɔ 31,843 no mu a ɛmaa abatoɔ a ɛfata a wɔtoo no nyinaa yɛ 53.3%. Ɔsan nso yɛ Ɔmanpanyin a ɔhwɛ Asase, Kwaeɛ ne Atopaeɛ so firi afe 2003 kɔsi afe 2007, wɔ John Agyekum Kuffour nnisoɔ ase. Ɔkuraa n’akongua sɛ mmarahyɛ baguani maa Assin South Constituency berɛ a John Atta Mills dii nkonim wɔ afe 2008 Ghana amansan abatoɔ mu firi Ɔpɛpɔn 2009 kɔsi Ɔpɛpɔn 2012. Ɔsan kuraa n'akongua so sɛ mmarahyɛ baguani maa Assin Anafoɔ wɔ afe 2012 Ghana amansan abatoɔ no mu wɔ New Patriotic Party a ɛwɔ John Dramini Mahama nnisoɔ mu no tekiti ase. Ɔyɛɛ Nhomasua ne Aban boayikuo no muni berɛ a n’apam NPP baa ɔsɔretia mu wɔ afe 2012 mu  na na ɔyɛ nnipa kakraa bi kasamafoɔ wɔ nwomasua ho.

Na Dominic nso yɛ ɔkyerɛkyerɛfo wɔ Cape Coast Sukuupɔn a ɛwɔ Ghana Mfinimfini Mantam mu.

Ɔyɛ Ghana Education Trust fund (GETFUND) no board chairman mprempren.

## Amanyɔsɛm
Wɔpaw Fobih sɛ mmarahyɛ baguani wɔ mfeɛ mpem mmienu ne nnan (2004) Ghana amansan abatoɔ mu wɔ mmarahyɛ bagua a ɛto so anan a ɛwɔ Ghana man a ɛto so anan mu wɔ Assin South Mpɛsoa so mu. Ɔkuraa ne nkongua sɛ mmarahyɛ baguani maa Ghana man a ɛtɔ so nnan no mmarahyɛ badwa a ɛtɔ so nnum ne nsia wɔ  mfeɛ mpem mmienu ne nwɔtwe ne  mfeɛ mpem mmienu ne du mmienu (2008 ne 2012) Ghana amansan abatoɔ no mu.

## N'ankasa abrabɔ
Dominic aware a ɔwɔ mma nkron. Ɔyɛ Kristoni wɔ ɔsom mu na ɔyɛ Ghana Katolek asɔre no muni.

## Mmeaeɛ a menyaa mmoa firiiɛ

Nkyekyεmu:Ghanaian Mp's 5th Parliament of the 4th Republic
Ebo Barton Odro

Ebo Barton-Odro yɛ Ghana amammuifoɔ na na ɔyɛ Ghana Mmarahyɛ Bagua no Kasafoɔ Abadiakyiri a ɔdi kan.Ɔyɛ mmarahyɛ baguani wɔ Cape Coast North mantam mu firi afe 2008 kɔsi afe 2016.

## Abrabɔ mfitiase ne nhomasua
Wɔwoo Barton-Odro wɔ Saltpond, Central Region. Ɔkɔɔ Mfantsipim Sukuu ne Ghana Mmara Sukuu na ɔsan nso nyaa mmara ho abodin krataa wɔ Ghana Suapɔn mu.

## Adwuma
Barton-Odro yɛ mmaranimfo. Ɔsomm sɛ Barton ne Mfɛfo Nnwumakuw no Titenani. Afe 2009 mu no, ɔbɛyɛɛ Ghana Mmarahyɛ Bagua no muni.

## Amanyɔsɛm
Barton-Odro yɛ National Democratic Congress (NDC) muni . Na ɔyɛ NDC mmarahyɛ bagua no muni ananmusifo ma saa bere no Cape Coast Constituency. Wɔ afe 2008 mu, wɔ National Democratic Congress tekiti ase no, ɔsii akan wɔ afe 2012 Ghana Amansan Abatoɔ no mu na ɔdii nkonim. Wɔ afe 2012 mu no, ɔsan sii akan wɔ afe 2012 Ghana Amansan Abatoɔ no mu na ɔdii nkonim. Ɔdii akansifoɔ afoforɔ a Henrietta Abane ne Sarah Mary Bucknor ka ho no so nkonim denam abatoɔ 21,189 a ɔnyaeɛ a ɛyɛ abatoɔ a wɔtoeɛ nyinaa mu 51.53%.

## Ankorankoro asetra
Barton-Odro yɛ Kristoni. Ɔwaree na ɔwɔ mma baanan.

## Bia mmoa firi
Suhuyini Alhassan Sayibu

**Alhassan Sayibu Suhuyini** (wɔwoo no wɔ Ɛbɔ bosme da a ɛtɔ so du mmienu wɔ afe apem ahankron ne aduoson nkron mu,September 12, 1979) yɛ Ghana broadcast nsɛntwerɛni ne ɔmanyɔni. Ɔyɛ Ɔman Demokrasi Mmarahyɛbadwani no muni. Mprempren ɔyɛ Fourth Republic of Ghana Mmarahyɛbadwani a Ɛto so nson a ɛgyina Tamale North ananmu no muni.

## Nwomasua
Alhassan Suhuyini kɔɔ Ghana Ntoaso Sukuu a seesei ɛyɛ Ghana Senior High School (Tamale), GHANASCO wɔ Tamale. Ɔwɔ B.Sc. Ɔman Adwumayɛ ne M.Sc. Nkɔsoɔ sohwɛ a ɛfiri Ghana Asoɛeɛ a ɛhwɛ adwumayɛ ne ɔman adwumayɛ so. Seesei ɔreyɛ ne PhD wɔ Public Administration mu.

## Adwumayɛ
N’adwuma sɛ radio so ɔkasafoɔ no hyɛɛ aseɛ wɔ Diamond FM a ɛwɔ Tamale ansa na ɔretu akɔ Ghana ahenkuro mu. Ɔyɛɛ adwuma bere tiaa bi wɔ Citi FM ne Metro TV wɔ Nkran ansa na ɔne Radio Gold retra. Radio atiefoɔ a wɔwɔ Ghana na wɔpaw no sɛ Talk Show Host of the year wɔ afe 2011, 2012 ne 2013 mu wɔ Ghana Radio ne Television Personality Awards mu. Wɔ afe 2013 mu no, South Korea aban paw no na ɛboaa no sɛ ɔnkɔkyinkyin South Korea sɛ ne Next Generational Leaders from Africa nhyehyɛe no fa. Na ɔyɛ ɔnanmusifoɔ wɔ afe 2014 Amanaman Ntam Nsrahwɛfoɔ Akannifoɔ Dwumadie, United States Ɔman Dwumadibea a ɛhwɛ adwumayɛfoɔ a wɔsesa wɔn ho wɔn ho nhyehyɛeɛ mu. Ɔyɛɛ adwuma wɔ Radio Gold a ɛwɔ Nkran, faako a na ɔyɛ dwumadibea no dwumadi atitiriw abien ho ɔkwankyerɛfo no; anɔpa dwumadi a wɔfrɛ no "Gold Power Drive" ne dapɛn awiei asetra-sikasɛm ne amammuisɛm mu nsɛm a ɛrekɔ so mprempren - *Alhaji ne Alhaji nkɔmmɔbɔ dwumadie so.*

## Amanyɔsɛm Mu Adwuma
Ɔmampanyin John Dramani Mahama na ɔpaw no wɔ mfeɛ mpem mmienu ne du mmiɛnsa (2013) mu sɛ Ghana Civil Aviation Authority (GCAA) board member. Ɛde besi mfeɛ mpem mmienu ne du nnan (2014) no na ɔyɛ Nkitahodi sohwɛfoɔ ma Ɔman Hajj Badwa (Ghana). Ɔdii nkunim wɔ Tamale North akonwa no so denam National Democratic Congress tekiti so wɔ mfeɛ mpem mmienu ne ne du-nsia (2016) Amansan abatoɔ mu sɛ ɔbɛyɛɛ mmarahyɛbadwa no muni. Ɔdii nkunim wɔ atenaeɛ no mu denam abatoɔ no mu amma a ɔnyaeɛ a mpem aduonu mmienu ne aha mmienu ne aduowɔtwe (21,280) a ɔnyaeɛ a ɛgyina hɔ ma dodoɔ no nyinaa mu ɔha nkyɛ mu aduosia nson akyiri pɔ aduoson nkron (67.79%) so.

## Mmeaeɛ a menyaa mmoa firiɛ

Nkyekyεmu:Ghanaian Mp's 5th Parliament of the 4th Republic
Samuel Evans Ashong Narh

**Samuel Evans Ashong Narh** (wɔwoo no Oforisuo bosome ne da a ɛtɔ so  5, wɔ afe 1943) yɛ Ghana amammuifoɔ ne mfiridwumayɛfoɔ. Ɔyɛ kan production manager wɔ GHACEM na ɔyɛ kan mmarahyɛ baguani wɔ Tema East mantam a ɛwɔ Greater Accra Region of Ghana. Ashong Narh nso yɛ kan Tema apuei fam Metropolis kuropɔn sohwɛfo.

## Mfitiase asetra ne nhomasua
Ashong Narh nyaa mfiridwuma ho abodin krataa wɔ Kwame Nkrumah Nyansahu ne Mfiridwuma Sukuupɔn mu wɔ afe 1996 mu. Afei ɔkɔɔ Poland Sukuupɔn mu baabi a onyaa Diploma wɔ mfiridwuma mu wɔ 1968 mu.

## Ankorankoro asetra
Ashong Narh comes from Tema, Manhean in the Greater Accra Region of Ghana. He is a Christian and a Presbyterian

## Nsɛm a wɔde gyinaa so

Nkyekyεmu:Ghanafo
Nkyekyεmu:Ghana mmrahyɛbadwafoɔ 2001–2005
Alhassan Dahamani

**Alhassan Dahamani** (wɔwoo no wɔ Ayɔwohomumɔ da a ɛtɔ so nsia wɔ afe apem ahankron aduosia nwɔtwe, June 6, 1968) yɛ Ghana ɔmanyɔni ne Mmarahyɛ Badwa a ɛtɔ so nsia a ɛwɔ Ghana Amammuo Ɛtɔ so Nnan no muni a ɔgyina Tamale North Mpɛsoa so anan mu wɔ Atifi Mantam sɛ kɔntinkrɔ. Ɔfiri Damankunyali a ɛwɔ Tamale, Atifi Mantm.

## N'ankasa abrabɔ
Dahamani yɛ Kramoni. Wawaree a (ɔwɔ mma mmiɛnsa).

## Mfitiaseɛ asetena ne nwomasua
Wɔwoo Dahamani wɔ Ayɔwohomumɔ da a ɛtɔ so nsia wɔ afe apem ahankron aduosia nwɔtwe (June 6, 1968). Ɔfiri Damankunyili – Tamale, kuro bi a ɛwɔ Ghana Atifi Fam Mantam mu. Ɔkɔɔ University of Cape Coast (UCC), Ghana na ɔnyaa ne bachelor’s wɔ Management Studies mu wɔ mfeɛ mpem mmienu ne nwɔtwe (2008).

## Amanyɔsɛm
Wɔ mfeɛ mpem mmienu ne du mmienu (2012) mu no, ɔsii akan sɛ obi a ɔde ne ho maa Tamale Atifi akonwa no wɔ tekiti a ɛwɔ mmarahyɛ badwa a ɛtɔ so nsia a ɛwɔ amammuo a ɛtɔ so nnan no so na ɔdii nkunim.

## Adwumayɛ

* Adwumayɛfoɔ Boafoɔ Panin, VRA-NEDCo, Sunyani
* Ɔhwɛfoɔ

## Mmeaeɛ a menyaa mmoa firiiɛ


Nkyekyεmu:Ghanaian Mp's 5th Parliament of the 4th Republic
Nkyekyεmu:Ghana mmrahyɛbadwafoɔ 2013–2017
Nkyekyεmu:Ghana mmrahyɛbadwafoɔ 2017–2021
Emmanuel Nii Ashie Moore

**Emmanuel Nii Ashie Moore** (wɔwoo no Ɔpɛnimma bosome ne da a ɛtɔ so 26, wɔ afe 1969) yɛ Ghana amammuifoɔ ne Mmarahyɛ Bagua a Ɛtɔ so Nsia a ɛwɔ Ghana Aman a ɛtɔ so nnan no muni a ɔgyina Adenta Mansin ananmu wɔ Greater Accra Mantam mu na mprempren ɔyɛ Ɔmantam Titenani wɔ Greater Accra Mantam mu wɔ tekiti so.

## Ankorankoro asetra
Moore yɛ Kristoni (Assemblies of God Asɔre). Ɔwaree

## Mfitiase asetra ne nhomasua
Wɔwoo Moore wɔ Ɔpɛnimma 26 bosome ne da a ɛtɔ so wbosome ne da a wɔ 1969 mu. Ɔfiri Teshie-Accra, kuro bi a ɛwɔ Greater Accra Mantam mu wɔ Ghana. Ɔkɔɔ Europa Suapɔn a ɛwɔ Hasselt, Belgium, na onyaa ne Bachelor of Science abodin krataa’s Business Administration – Marketing wɔ afe 2003 mu.

## Amanyɔsɛm
Moore yɛ National Democratic Congress (NDC) muni na ɔsan yɛ mprempren Greater Accra mantam mu guamtrani ma National Democratic Congress. Wɔ afe 2012 mu no, ɔsii akan maa Adenta atenaeɛ no wɔ NDC mmarahyɛ bagua a ɛtɔ so nsia a ɛwɔ republic a ɛtɔ so nnan no tekiti so na ɔdii nkonim.

Bere a odii nkonim wɔ Greater Accra Regional Chairmanship abatow mu akyi no, ɔde check a ɛyɛ GH¢150,000.00 maa amansin a wɔapaw wɔ ɔmantam no mu sɛ ne ɔsatu bɔhyɛ a ɔde bɛma nneɛma na wasan ahyɛ ɔmantam no din foforo de agye tumi wɔ afe 2024 mu no mmamu.

NDC Ɔman Nnanmusini Nhyiamu no akyi no, Owura Moore maa Accra ananmusifoɔ akwaaba sɛ wɔtoo aba kɛseɛ maa John Dramani Mahama sɛ frankaa a ɔdi hɔ ne NDC a ɔpɛ sɛ ɔyɛ Ɔmampanyin wɔ afe 2024  Amansan Abatoɔ no mu. Ansa na NDC Primaries reba wɔ Kwasida, 13 May 2023 no, John Dramani Mahama hyɛɛ bɔ sɛ ɔbɛtua sika a ɛyɛ pɛpɛɛpɛ a ɛyɛ GH¢40.00 ama nhyiamufoɔ biara de akanyan wɔn ma wɔato aba. Nanso, NDC Ɔmantam Ɔkyerɛwfo a ɔwɔ Greater Accra Mantam mu no abɔ Owura Moore sobo sɛ ɔde sika a wɔahyɛ da ayɛ ama nhyiamfo no asie sɛnea wɔn a wɔrepere NDC frankaa akansi no mu biako hyɛɛ bɔ no.

### Mmɔden a wɔbɔ sɛ wobekum no
Memeneda, 27 Ɔpɛpɔn 2023 no, wɔhwehwɛɛ Owura Moore adwumayɛbea a ɛwɔ Teshie no mu na wɔwiaa nneɛma bi. Ɔkyerɛe sɛ eyi ne mprɛnsa so a ɔrehyia asɛm a ɛte saa. Ghana Polisifoɔ Dwumadibea no aba ɔkasatia a emu yɛ den mu afiri Owura Moore hɔ sɛ wɔamfa ahunahuna a ɛwɔ ne nkwa mu aniberesɛm wɔ anwiinwii mpɛn pii akyi.

## Adwumafa

* Deputy Executive Director, National Service Scheme
* Manager/administrator/HR practitioner
## Nsɛm a wɔde gyinaa so

Nkyekyεmu:Ghana mmrahyɛbadwafoɔ 2013–2017
Nkyekyεmu:Ghana mmrahyɛbadwafoɔ 2017–2021
Vincent Sowah Odotei

**Vincent Sowah Odotei** yɛ Ghana amanyɔni.  Ɔgyina

La Dadekotopo abatoɔ mpɛsoa a ɛwWanin i wɔ Ghana Nkran punui mantam u no anan mu wɔ mmaryɛbadwafiea. .   Ɔyn Ɔsono kokroko ammanyɔkuo ( New Patriotic Party-NPP) mu ni ; na ɔyɛɛ ɔsoafoɔbɛdiakyire  ei a ɔhwɛ Nkitahodie ho nsɛm so wɔ Ghana kosii sɛ woyii no firii hɔ wɔ Oforisuo da a ɛtɔ so nsia, mfeɛ Mpem Mmienu ne Aduonu (2020iman mpanin Nana Akufo-Addo de no bae.

Ɔdii Onimuonyamfoɔ Nii Amah Namoale so nkonim wɔ mfeɛ Mpem Mmienu ne Du-nsia (2016 ) abatoɔ no mu.

## Abrabɔ Ahyaseɛ ne Nwomasua
Wɔwoo Vincent Odotei wɔ, afe Apem, Ahankron ne Aduosia-nwɔtwe(1968) wɔ Nkran. Ɔwɔ B.A firi Ghana Suapɔn ne Post Graduate Diploma a ɛfiri Graduate School of Business Suapɔn a ɛwɔ Strathclyde Scotland.

## Adwumayɛ
Ɔasan yɛ abadwakuo a wɔhwɛ Accra Hearts of Oak bɔɔlobɔ kuo no so no mu ni. Wɔpaw no sɛ bɔɔlobɔ kuo no hwɛsofoɔ wɔ mfeɛ mpem mmienu ne du-nsia (2016)  Na wasi nkete sɛ ɔrengye bɔɔlobɔ kuo no akyi di da . Waka sɛ ɔrengyae ne dibea ɛmfa ho sɛ nhyɛsoɔ a bɔɔlobɔ kuo no akyidifoɔ d bɛma  no.

## Amanyɔsɛm
**Vincent Sowah Odotei** daa ne turimupɔ  adi sɛ  ɔpɛ sɛ ɔsi akan pre La Dadekotopo mmarahyɛbadwa akondwa no wɔ nkongua no a ɛwɔ Accra no wɔ Ɔsono krokrokoko amanyɔkuo New Patriotic Party-NPP tekiti so.Odotei a wɔde anigye frɛ no Obama no yɛ obi a na anka ɔyɛ Hearts of Oak ne King Faisal bɔɔlobɔ kuo  no panin.

"Wɔ Ghana no, bɔɔlbɔ ne amanyɔsɛm  nkɔ bɛn korɔ mu. Nanso ɔkaa sɛ " Megye tom sɛ mantumi anyɛ bɔɔlbɔ agodie no nnɛ yi deɛ sɛnea maso daeɛ sɛ mɛyɛ firi berɛ a mehyɛn mu no," ɔdwennwen ho wɔ nkɔmmɔbɔ bi a ɔne Joy Sports bɔe wɔ Yawda no mu. Odotei twee adwene sii mmɔden a ɔbɔeɛ mpɛn pii sɛ ɔbɛma (Ghana Football Association) no aboa no ama Kwesi Nyantakyi a na ɔdi tumi saa berɛ no afiri n’ahendwa no  so. Ne kasa mu no,  ɔkaa sɛ "Nanso wobetumi anya awerɛhyem sɛ mede saa honhom, mmɔdenbɔ ne anisoadehunu  koro no ara bɛkɔ amanyɔsɛm  mu ahwɛ sɛ metumi aboa me nkurɔfo wɔ La amansin no mu anaa."Sɛnea ɔbɔɔ mmɔden sɛ ɔbɛboro Nyantakyi mfe du na wantumi no, saa ara na adwadifoɔ no behyia ɔsɔretiafoɔ a ne ho yɛ den saa ara wɔ ne akyidi foforo no mu - yei nso ne nsɛm a Nii Amasa Namoale a ɔwɔ (NDC) no nso ka faa ne ho.

## Mprenpren Ahofama
Vincent Sowah Odotei wɔ Wiase Nhyiamu Abasobɔdeɛ a ɛtwa toɔ a ɛbaa awieeɛ wɔ Accra, Ghana a wɔteɛ  no ​​firi Obubuo da a ɛtɔ so mmeɛnsa, mfeɛ Mpem Mmienu ne Du-nwɔtwe (201, kɔsi Obubuo da a ɛtɔ so nso, mfeɛ Mpem Mmienu ne Du-nwltwe (2018) baabi a ɔdaa ne som adwuma no pɛ adi sɛ ɔne ankorankorɛ adwumayɛbea no bɛbom ayɛ adwuma ama ankorankorɛ adwumayɛbea no.

## Baabi a Menyaa Mmoa Friiɛ


Nkyekyεmu:Ateasefoɔ
Nkyekyεmu:Mmarahyɛbadwani
Nkyekyεmu:Ghana mmrahyɛbadwafoɔ 2017–2021
Foster Joseph Andoh

**Foster Joseph Andoh** (wɔwoo no Ɔbɛnem 18, 1961) yɛ Hemang Lower Denkyira a ɛwɔ Ghana Mfinimfini mantam mu no mmarahyɛ baguani.

## Ankorankora asetena
Foster aware na ɔwɔ mma baasa. Ɔyɛ Kristoni (Assemblies of God Asɔre).

## Mfitiase asetena ne nhomasua
Wɔwoo Foster wɔ 18 Ɔbɛnem 1961 wɔ Twifo-Hemang wɔ Central mantam mu. Ɔnyaa ne BA wɔ adwumayɛ mu wɔ UCC wɔ afe 2009. Ɔnyaa Diploma wɔ Ghana Institute of Journalism wɔ afe 1988–1990, Ɔnyaa ne Post-Sec Cert 'A' wɔ afe 1976–1981.

## Amanyɔsɛm
Foster yɛ Ɔman Demokrasi Mmarahyɛ Bagua no muni.

## Adwuma
Na ɔyɛ Amanaman Ntam Ɔmanpanyin. Ɔyɛ Ɔmantam no sohwɛfoɔ panin firi afe 2009 kɔsi afe 2012. Ɔyɛ Pasica Ghana Limited Adetɔn sohwɛfoɔ firi afe 1991 kɔsi afe 2008. Ɔyɛ Marketer/Manager.

## Bia Mmoa firi
Ebenezer Gilbert Nii Narh Nartey

**Ebenezer Gilbert Nii Narh Nartey yɛ** Ghana amanyɔni  ne Mmarahyɛbadwa  a ɛtɔ so nson wɔ Ahyehyem a ɛtɔ so nan no mu ni a ɔgyina hɔ ma Ablekuma Central Mansini no wɔ mmarahyɛbadwafie

## Abrabɔ Ahyaseɛ ne Nwomasua
Ɔfiri Ningo a ɛwɔ Nkran mantam  mu.

Ɔwɔ diploma wɔ nnipa ahoɔden sohwɛ mu wɔ Institute of Commercial Management. Diploma wɔ adansie ho nhyehyɛeɛ mu a ɛfiri Kwame Nkrumah Nyansahunu ne Mfididwuma Sukuupɔn  NVTI adansedie krataa a ɛfiri nnɛ yi Sukuu a Ɛhwɛ Nsɛm So no mu.

## Amanyɔsɛm
Ɔyɛ Ɔsono kokroko Ammanyɔkuo(New Patriotic Party -NPP) mu ni.  Ɔyɛ mmarahyɛbadwani  ma  ma Ablekuma Mfimfini mansini a ɛwɔ Nkran punpuni mantam no mu no.

## Adwumayɛ
Ɔkyerɛɛ adeɛ wɔ Islamic Education Program firi mfeɛ Mpem Mmienu ne Ɛnan (2004) kɔsii  Mfeɛ Mpem Mmienu ne enum (2005). Na ɔsan nso yɛ Executive Secretary de ma atuhoakyɛ kuo bi a ɛnhyɛ aban ase.  Ɔbɛyɛɛ Afɛfoɔ Afɛfoɔ som sohwɛfoɔ abadiakyiri firi Mfeɛ Mpem Mmienu ne Nson (2007 ) de kɔsii Mfeɛ Mpem Mmienu ne du-baako (2011) wɔ Lands Commission. Na ɔyɛ Ednark Limited no sohwɛfoɔ firi mfeɛ Mpem Mmienu ne Du-baako(2011) kɔsi mfeɛ Mpem Mmienu ne Du-nsia (2016).

## 2021 Nsɛmnsɛm
Ɔgyefuo da a ɛdi kan, mfeɛ Mpem Mmienu ne Aduonu -baako mu no, Awake News kyerɛ sɛ,  basabasayɛ kɔɔ so wɔ NPP amanyɔkuo a ɛwɔ Ablekuma mfimfini abatoɔ mpɛsoa no so no mu a na ɛfa  obi a wɔbɛpaw no sɛ mansini krakye ho.   Sɛnea wɔn  a ɔbɛn ekuo no ne Awake Newsfoɔ   kyerɛ no, Mmarahyɛbadwani a na wadi  nkoguo wɔ mpɔtam hɔ no, ɛyɛ Ebenezer  Nii Narh Nattey na na ɔhyɛ mmabunu bi a wɔwɔ mpɔtam hɔ ɔnni kutupa sɛ wɔnkada ntia **Mariama Karley Amui** , mansini krakye a na wɔayi no fororɔ no, ngu ne din ho fi. Wɔkyerɛɛ sɛ Nii Bae Nartey yɛɛ yei, sɛdeɛ ɛbɛyɛ a ɔbɛnya kwan abɛyɛ mansini krakye.

Nsɛm foforobinefinom neɛ kɛ.erɛ sɛ, berɛ a na saa nsɛmsɛm yi rekɔ so no nyinaa, na Onimuonyamfoɔ Nii Narh Nartey asi nkete sɛ ɔbɛsan nso ɔkɔpere mmarahyɛbadwa akondwa no wɔ abatoɔ a ɛbɛba biom no mu. Nti nokorɛ biara nniu sɛ ɔhyɛ saa mmabunu basabasayɛ no ase.

.

## Baabi a Menyaa Mmoa Friiɛ


Nkyekyεmu:Ateasefoɔ
Nkyekyεmu:New Patriotic party
Nkyekyεmu:Ghana mmrahyɛbadwafoɔ 2017–2021
Ussif Mustapha

Mustapha Ussif (wɔwoo no Ɔbɛnem 16, afe 1979) yɛ Ghana ɔmanyɛfo. Ɔyɛ New Patriotic Party no muni na ɔyɛ Ghana Republic of 4th mmarahyɛ badwa no mu ni a ɔgyina Yagaba-Kubori abatoɔ mpesua no ananmu wɔ North East mantam no mu wɔ Ghana. Wɔ 21 Ɔbɛnem 2021 no, Nana Akufo-Addo yii no sɛ ɔnsom sɛ Mmabun ne Agumadi ho Ɔsoafoɔ.

## Mfitiaseɛ asetena ne nwomasua
Wɔwoo Ussif wɔ ɔsanaa bosome no da a ɛtɔ so du nsia wɔ afe 1979. Ɔfiri Tantaala a ɛwɔ Ghana Atifi Fam Mantam mu. Ɔsuaa adeɛ wɔ Bagabaga Akyerɛkyerɛfoɔ Nteteeɛ Kɔlege ne Anglia Ruskin Suapɔn mu baabi a ɔnyaa ne Bachelor of Arts abodin krataa wɔ Amanaman Ntam Adwumayɛ ne Adwumayɛ mu wɔ afe 2010. Ɔtoaa so wɔ Gloucestershire Suapɔn mu baabi a ɔwiee wɔ afe 2011 mu a ɔnyaa abodin krataa wɔ Sikasɛm ne Sikasɛm mu.

## Adwuma
Ussif yɛɛ adwuma sɛ Investment Analyst wɔ Ray and Associates, UK wɔ afe 2010. Saa afe no ara mu no, ɔde ne ho kɔbɔɔ Action Aid UK baabi a ɔyɛɛ adwuma sɛ Freelance Consultant.

## Amanyɔsɛm

### Mmarahyɛ Badwa no mu adwuma
Ussif kɔɔ mmarahyɛ badwa mu wɔ Ɔbɛnem bosome no da a ɛtɔ so nson wɔ afe 2013 mu wɔ New Patriotic Party tekiti so bere a ɔdii mmarahyɛ badwam ni a saa mmerɛ no na ɔwɔ hɔ mprempren, Abdul-Rauf Tanko Ibrahim so nkonim no. Ɔgyinaa Yagaba-Kubori Mansin ananmu firi afe 2013 kɔsi afe 2017 wɔ mmarahyɛ badwa a ɛtɔ so nsia no mu nanso ɛno akyi no ɔdii nkoguo wɔ mmɔden a ɔbɔeɛ sɛ wɔbɛsan ayi no akɔ mmarahyɛ badwa a ɛtɔ so nson no mu wɔ ne kane sɔretiafoɔ Abdul-Rauf Tanko Ibrahim a ɔfiri National Democratic Congress mu wɔ afe 2016 Ghana amansan abatoɔ no mu. Wɔ saa mmarahyɛ badwa a ɛtɔ so nsia (6) no mu no, ɔsom wɔ Mines and Energy Committee, ne Standing Orders Committee no mu.

Ɔgyinaa NPP mmarahyɛ badwa mfitiaseɛ abatoɔ wɔto no wɔ amanyɔkuo no ara mu a obi ara ansɔre antia no na wɔbɔɔ no dawuro sɛ ɔno ne onipa a ɔbɛgyina akuo no ananmu wɔ 2020 ɔpɛnimaa abatoɔ no mu. Ɔdii mmarahyɛbadwani Abdul-Rauf Tanko Ibrahim a ɔhyiaa no mprenu wɔ abatoɔ a atwam no mu no so nkunim bio. Ɔde mma 18,153 a ɛgyina hɔ ma ɔha nkyekyɛmu 64.01% dii nkonim wɔ abatoɔ  no mu berɛ a nea ɔne no reko no nyaa abatoɔ no mu mma 9,393 a ɛgyina hɔ ma ɔha mu nkyekyɛmu 33.14%

## NSS no sohwɛfo panyin
Wɔ afe mpem mmienu ne du nson (2017) mu no, ɔmampanyin, Nana Akufo-Addo na ɔyii no sɛ ɔnyɛ Ɔman Ɔsom Nhyehyɛeɛ no kwankyerɛfoɔ panyin wɔ n’aban bere a ɛdi kan no mu.

## Mmabun ne Agodie ho soafo
Bere a ɔsan dii nkonim wɔ Yagaba-Kubori abatoɔ mpesua no so mmarahyɛbadwam akonnwa no mu wɔ afe 2020 mu no, Ɔmampanyin Nana Akufo-Addo yii no wɔ Ɔbɛnem bosome no da a ɛtɔ so aduonu baako wɔ afe 2021 mu sɛ ɔnsom sɛ Mmabun ne Agodie ho soafoɔ wɔ n'amanmuo a ɛtɔ so mmienu no mu. Bere a ɔfaa nhwehwɛmu mu wɔ Ghana Mmarahyɛbadwan mu na wɔgyee no toom no wɔkaa ntam sɛ ɔbɛdi dwuma wɔ  Oforisuo bosome no da a ɛtɔ no num wɔ afe 2021 ne asomfoɔ foforɔ aduonu nson (27) a wɔayi wɔn wɔ Jubilee House, Accra.

## Ankorankoro asetena
Ussif aware a ɔwɔ mma mmienu. Ɔkyerɛ sɛ ɔyɛ Nkramoni.[4][5]

## baabi a menyaa mmoa firiiɛ
Joseph Dindiok Kpemka

**Joseph Dindiok Kpemka** yɛ Ghana amammuofoɔ ne Mmarahyɛ Bagua a ɛtɔ so nson a ɛwɔ Ghana Republic of the Fourth Republic no muni a ɔgyina Tempane Mansin a ɛwɔ Upper East Region ananmu wɔ New Patriotic Party no tekiti so.

## Nwomasua
Ɔnya Bachelor of Arts abodin krataa wɔ Ghana Suapɔn mu ne LLB wɔ The Ghana School of Law.

## Adwuma
Ɔkyerɛɛ Borɔfo kasa wɔ Ghana Nwomasua Dwumadibea firi afe 2002 kɔsi afe 2005. Efiri afe 2008 kɔsi afe 2009 na ɔyɛɛ Ɔmansin Panyin. Ɔbɛyɛɛ mmaranimfoɔ na ɔmaa ɔkasa wɔ Bolgatanga Technical University firi afe 2009 kɔsi afe 2016.

Wɔ afe 2020 amansan abatoɔ no mu no, wantumi ankura n’akonnwa mu tiaa asɔretiafoɔ, Miss Lydia Akanvariba Lamisi a ɔfiri National Democratic Congress (NDC). Ɔnyaa abatoɔ 16,462 tiaa abatoɔ 20,939 maa NDC kandifoɔ no.

## Nsɛm a wɔde gyinaa so

Nkyekyεmu:Ghana mmrahyɛbadwafoɔ 2017–2021
Stephen Nana Ato Arthur

Stephen Nana Ato Arthur yɛ mmarahyɛ baguani ma Komenda-Edina-Ehuafo-Abirem wɔ Ghana Mfinimfini mantam mu.

## Ankorankora asetena
Nana aware a ɔwɔ mma baasa. Ɔyɛ Kristoni (Katolekni).

## Abrabɔ mfitiase  ne nhomasua
Wɔwoo Nana wɔ 24 December 1961 wɔ Abrem Berase wɔ Central mantam mu.Ɔkɔɔ KNUST baabi a na ɔwɔ MSc wɔ Development Planning and Management mu. Ɔsan nso nyaa PG Dip wɔ Ɔmantam Nhyehyɛe ne Adwumayɛ mu wɔ Universitat Dortmund wɔ Germany. Ɔsan nso nyaa ne BSc wɔ Eng mu wɔ South China Kuadwuma Sukuupɔn a ɛwɔ Guangzhou, China.Ɔsan nso nyaa PhD wɔ Nkɔsoɔ Adesua mu wɔ Center of Development Research wɔ University of Bonn wɔ afe 2012 mu wɔ Germany.

## Amanyɔsɛm
Nana yɛ Ɔman Ho Dɔ Kuw Foforo no muni. Ɔyɛ Ɔmantam Soafoɔ wɔ Central Regional Coordinating Council wɔ Cape Coast firi May 2006-January 2009.Ɔyɛ ɔmantam Ɔsoafoɔ Abadiakyiri wɔ Central Regional Coordinating Council wɔ Cape Coast firi May 2005- May 2006.Ɔyɛ DCE wɔ Komenda-Edina-Eguafo-Abrem Mantam Nhyiamu no mu firi Oforisuo 2001-May 2005 wɔ Elmina.

## Adwuma
Na ɔyɛ Engineer wɔ Ghana Irrigation Development Authority (GIDA) a ɛwɔ Accra firi March 1991- December 1998. Ɔyɛ Ɔman Nnwuma Bagua a ɛwɔ Nkran no Adwumayɛ ho Ɔfotufoɔ firi December 1998-March 2001.Ɔyɛ mprempren Amanaman Nkabom Fekuw a Ɛhwɛ Ɔmanfo Adwumayɛ ne Nnwuma So (CAPAM) no titrani Abadiakyiri,

## Bia a Mmoa Efiri
Frank Fuseini Adongo

**Frank Fuseini Adongo** yɛ amanyɔni a ɔwɔ Ghana Mmarahyɛ Bagua no muni. Ɔyɛ New Patriotic Party no muni ne ɔmantam no mu mmarahyɛbadwani no abadiakyiri wɔ Atifi-Apueeɛ a ɛwɔ Ghana.

## Amammui asetena
Wɔ March 2017 mu no, Ɔmanpanyin Nana Akufo-Addo, bɔɔ ne din sɛ ɔmantam asomfo abadiakyiri du a wɔbɛka n’aban no ho no mu biako. Ghana Mmarahyɛ Bagua no Appointments Committee no hwehwɛɛ ne mu wɔ saa bosome no ara mu. Boayikuw no penee so na wɔde ne din kɔmaa Mmarahyɛ Bagua no Kasafoɔ no. Mmarahyɛ bagua no fie kɛse no gyee ne toom bio.

## Nsɛm a wɔde gyinaa so
Nkyekyεmu:Ganafoɔ
Nkyekyεmu:Ghana amanyɔsɛm
Nkyekyεmu:Ateasefoɔ
Nkyekyεmu:Ghana mmrahyɛbadwafoɔ 2017–2021
Nkyekyεmu:New Patriotic Party amanyɔfoɔ
Benson Tongo Baaba

**Benson Tongo Baba** (ɔwoo no 23 September 1948) yɛ Ghana amanyɔni ne Mmarahyɛ-Bagua a ɛtɔ so nson a ɛwɔ Fourth Republic of Ghana no muni a ɔgyina Talensi Mansin ananmu wɔ Atifi-Apueeɛ Mantam mu wɔ National Democratic Congress tekiti so.

## Mfitiase Asetena ne Nhomasua
Benson fi Tengzuk-Tongo. Ɔwɔ ɔkyerɛkyerɛfo Cert A a efi Pusiga Ntetee Kɔlege ne Nhomasua Sukuupɔn Winneba.

## Beaɛ a Nsɛm no firi
Albert Akuka Alaalzuga

Akuka Albert Alalzuuga yɛ Ghana amammuifoɔ ne Mmarahyɛ Bagua a ɛtɔ so nson a ɛwɔ Ghana Republic of the Fourth Republic no muni a ɔgyina Garu Constituency ananmu wɔ Upper East Region wɔ National Democratic Congress tekiti so
Abraham Dwuma Odoom

**Abraham Dwuma Odoom** yɛ Ghana amammuifoɔ na ɔyɛ Ghana Ɔmanpanin a ɛtɔ so nnan Mmarahyɛ Bagua a ɛtɔ so nson no muni a ɔgyina Twifo Atti-Morkwa Mansin ananmu wɔ Central Region wɔ New Patriotic Party no tekiti so. Wɔkyerɛ sɛ ɔno na ɔyɛɛ adwene a wɔakyerɛw wɔ Nigeria aburoo a wɔyɛ ho asɛm a ‘edii yie’ no akyi.

## Mfitiaseɛ asetena ne nwomasua
Wɔwoo Odoom wɔ 11 August 1952 na ɔfiri Twifo Ayaase wɔ Central Region of Ghana. Ɔwɔ adansedie krataa wɔ Amanyɔsɛm ne Sikasɛm mu Nsakyeraeɛ mu wɔ J. F. Kennedy School of Governance, Harvard University mu wɔ afe 2007 mu na ɔsane nso wɔ Diploma wɔ Akontaabuo mu wɔ Ghana Suapɔn mu wɔ afe 1979 mu.

## Adwuma
Odoom yɛ Lead Consultant wɔ Cocoa Redevelopment mu firi June 2016 kɔsi 6 January 2017. Ɔsane nso yɛɛ adwuma wɔ Ministry of Agriculture and Natural Resources wɔ Akwa Ibom State wɔ Nigeria. Na ɔsane yɛ Nhyehyɛeɛ ho Ɔfotufoɔ wɔ Bill/Melinda Gates/J. Kufuor Foundation Akansie Afrika Aburow Dwumadie a ɛwɔ Nigeria firi afe 2014 kɔsi May 2016.

## Amanyɔsɛm
Odoom yɛ New Patriotic Party no muni. Na ɔyɛ mmarahyɛ badwani wɔ Twifo Atti-Morkwa Mansin mu wɔ Central Region of Ghana firi afe 2017 kɔsi afe 2021.

## 2016 abatoɔ
Wɔ afe 2016 Ghana amansan abatoɔ mu no, Odoom dii nkonim wɔ Twifo Atti Morkwa Constituency mmarahyɛ badwa no mu. Ɔdii nkonim wɔ abatoɔ 21,231 a ɔnyaa abatoɔ 58.2% wɔ abatoɔ a wɔtoeɛ nyinaa mu berɛ a NDC mmarahyɛ badwa kandifoɔ Samuel Ato Amoah nyaa abatoɔ 14,887 a ɛyɛɛ 40.8% wɔ abatoɔ a wɔtoeɛ nyinaa mu, PPP mmarahyɛ badwa kandifoɔ Abu Ayuba nyaa abatoɔ 273 a ɛyɛɛ abatoɔ a wɔtoeɛ nyinaa mu 0.8% na CPP mmarahyɛ bagua kandifoɔ Ebenezer Appiah nyaa abatoɔ 115 a ɛyɛɛ abatoɔ a wɔtoeɛ nyinaa mu 0.3%.

## Ɔsomfoɔ
Odoom yɛ kan Ɔmanpanyin Abadiakyiri a ɔhwɛ Akwahosan so wɔ Kufuor nniso no mu.

Ɔyɛ kan Ɔmanpanyin Abadiakyiri a ɔhwɛ Mpɔtam Aban so.

## Boayikuo no
Na Odoom yɛ Mmarahyɛ Bagua Boayikuw a Wɔapaw a Ɛhwɛ Aduan ne Kuadwuma So no muni ne Titenani Abadiakyiri.

## Ankorankorɛ asetena
Odoom yɛ Kristoni.

## Abasobɔdeɛ ahorow
Wɔ afe 2004 mu no, ɔdaa ne ho adi sɛ Ɔmantam Panyin a ɔsen biara ma Twifo Hemang Lower Denkyira Mantam Nhyiam a na ɛwɔ hɔ saa bere no wɔ Ghana.[9]

Wɔ November 2019 mu no, wɔmaa no Nkwa Nna Nyinaa Nkɔsoɔ Honorary Award.[13]

## Adɔeyɛ
Wɔ June 2018 mu no, ɔde moto maa akyerɛkyerɛfoɔ ne kuayɛ ntrɛmu adwumayɛfoɔ wɔ ne mantam mu.

Nkyekyεmu:Ghana mmrahyɛbadwafoɔ 2017–2021
Kojo Asemanyi

**Kojo Asemanyi** yɛ Ghana amammuifoɔ ne Mmarahyɛ Bagua a ɛtɔ so nson a ɛwɔ Ghana Aman a ɛtɔ so nnan no muni a ɔgyina Gomoa Apueeɛ Mansin ananmu wɔ Central Region wɔ New Patriotic Party no tekiti so. Ɔyɛ Pentekoste Asɔre no mu Panyin na ɔyɛ Kristoni, ɔyɛ agya. Mprempren ɔyɛ Cape Coast Mayor.

## Abrabɔ Ashasiɛ ni Adesua
Wɔwoo Asemanyi wɔ 10 September 1979 na ɔfiri Gomoa Buduatta wɔ Central Region wɔ Ghana. Na ɔwɔ ne Ɔman Abodin krataa a Ɛkorɔn wɔ Cape Coast Polytechnic. Ɔnyaa ne bachelor’s degree wɔ Management Studies mu wɔ University of Cape Coast wɔ afe 2011. Ɔsan nyaa ne master’s degree wɔ Public Administration mu wɔ University of Phoenix wɔ Arizona wɔ USA..

## Adwuma
Asemanyi yɛɛ adwuma wɔ US Postal Service sɛ Rural Carrier Associate wɔ Delaware wɔ USA firi afe 2013 kɔsi afe 2016. Ɔsan nso yɛ Program Officer wɔ World Vision Ghana firi afe 2005 kɔsi afe 2008. Ɔsan nso yɛ Sales supervisor ma Tigo firi afe 2008 kɔsi afe 2012. Ɔsan nso yɛ Production Associate ma Nixon Uniforms firi afe 2012 kɔsi afe 2013..

## Amanyɔsɛm
Asemanyi ɛka NPP kuo ni hwo. Ogyina wɔ NPP abatoɔ akansie mu di nkunim tia Dr Marqus Yaw Danso. Na ɔyɛ  Mmrahyɛbadwani ma Gomoa East Constituency wɔ Central Region.

**2016 abatoɔ**

Ɔdii Desmond De-Graft Paitoo so nkonim wɔ afe 2016 Ghana amansan abatoɔ mu de dii nkonim wɔ Gomoa East Constituency mmarahyɛ bagua no mu. Ɔdii nkonim wɔ abatoɔ 17,654 a ɔyɛɛ 50.0% wɔ abatoɔ a wɔtoeɛ nyinaa mu berɛ a Desmond nyaa abatoɔ 15,010 a ɛyɛɛ 42.5% wɔ abatoɔ a wɔtoeɛ nyinaa mu, Independent candidate Marcus Yaw Danso a ɔnyaa abatoɔ 1,604 yɛɛ 4.5% wɔ abatoɔ a wɔtoeɛ nyinaa mu, Eunice Assuman a ɔfiri PPP a ɔno nso nyaa abatoɔ 920 a ɛyɛɛ 2.6% wɔ abatoɔ a wɔtoeɛ nyinaa mu na Godfred Kumedzro Cudjo a ɔfiri CPP nyaa abatoɔ 105 a ɛyɛɛ 0.3% wɔ abatoɔ a wɔtoeɛ nyinaa mu.

**Boayikuw no**

Na Asemanyi yɛ Mmarahyɛ Bagua no Boayikuw a Wɔapaw a Ɛhwɛ Agumadi So no Titenani Abadiakyiri.

**2020 abatoɔ**

Asemanyi hweree Gomoa East Constituency mmarahyɛ bagua atenaeɛ wɔ afe 2020 Ghana amansan abatoɔ no mu maa NDC mmarahyɛ bagua kandifoɔ Desmond De-Graft Paitoo. Ɔdii nkogu wɔ abatoɔ 35,873 a ɔyɛɛ 48.4% wɔ abatoɔ a wɔtoeɛ nyinaa mu berɛ a Desmond nyaa abatoɔ 36,637 a ɛyɛɛ 49.5% wɔ abatoɔ a wɔtoeɛ nyinaa mu, Samuel Kofi Essel a ɔfiri GUM a ɔnyaa abatoɔ 1,397 a ɔyɛɛ 1.89% wɔ abatoɔ a wɔtoeɛ nyinaa mu ne Emmanuel Otchere a ɔfiri UPP a nso nyaa abatoɔ 173 a ɛyɛɛ abatoɔ a wɔtoeɛ nyinaa mu 0.23%.

## Ankorankora asetena
Asemanyi ɛyɛ Kristo ni.

## Adɔyɛ
Wɔ June 2017 mu no, ɔde ayaresabea mpa bɛyɛ 15 maa Gomoa Nyanyano Akwahosan Asoɛe, Buduatta Akwahosan Asoɛe ne Ojobi Akwahosan Asoɛe a ɛwɔ Mfinimfini Mantam mu.

Wɔ June 2019 mu no, Asemanyi de premix fuel bɛyɛ lita 35,000 maa apofofoɔ bɛyɛ 2,300 a wɔwɔ Central Region of Ghana.

Wɔ December 2019 mu wɔ Okuafoɔ ne Apofoɔ Da Afahyɛ wɔ Gomoa Apueeɛ mu no, ɔde sakre mmiɛnsa maa okuafoɔ a ɔyɛ papa.

## Bia  ɛmmoa efiri

Nkyekyεmu:Ghana mmrahyɛbadwafoɔ 2017–2021
Duut Emmanuel Kwame

Emmanuel Kwame Duut (wɔwoo no 6 ayɛwohomumɔ 1959) yɛ Ghana amannyɔni na ɔyɛ Ghana Adehyeman a ɛtɔ so nnan no Mmarahyɛ Badwa a ɛtɔ so nnum no muni a ɔgyina Bunkpurugu-Yungoo Mansin ananmu wɔ Ghana Atifi Mantam mu.

## Mfitiaseɛ asetena ne nwomasua
Wɔwoo Duut wɔ Ayɛwohomumɔ bosome no da a ɛtɔ so nsia wɔ afe 1959 mu wɔ Najong, wɔ Ghana Atifi Fam Mantam mu. Ɔkɔɔ Nwomasua Sukuupɔn, Winneba (UEW) wɔ afe 2004 mu na ɔnyaa Bachelor of Education (B.Ed.).

## Adwuma
Na ɔyɛ Bunkpurugu-Yunyoo Senior High School Ɔkyerɛkyerɛfoɔ Boafoɔ ne mmarahyɛ badwani ma Bunkpurugu-Yunyoo Mansin (2009-2013).

## Amanyɔsɛm
Wɔdii kan yii no sɛ ɔmmra mmarahyɛ badwa no mu wɔ National Democratic Congress (NDC) tekiti so wɔ ɔpɛnimaa bosome no mu wɔ afe 2008 Ghana amansan abatoɔ mu sɛ Mmarahyɛ Badwa no mu ni ma Bunkpurugu-Yunyoo Mansini a ɛwɔ Ghana Atifi Mantam mu. Wɔ afe 2008 abatoɔ no mu no, ɔnyaa abatoɔ no mu mma 9,205 wɔ abatoɔ a nnipa dodoɔ a wɔtoeɛ nyinaa yɛ 32,078 a ɛfata a wɔtoo no mu a ɛgyina hɔ ma ɔha mu nkyekyɛmu 28.7%. Ɔsan sii akan wɔ afe 2012 Ghana amansan abatoɔ mu na Solomon Namliit Boar a ɔyɛ New Patriotic Party no mu ni a ɔnyaa abatoɔ no mu mma 10,829 a ɛgyina hɔ ma ɔha mu nkyekyɛmu 38.85% dii no so nkonim. Ɔdii mfeɛ baako pɛ sɛ mmarahyɛ badwani.

## Ankorankoro asetena
Ɔwaree na ɔwɔ mma nkron. Ɔyɛ Kristoni na ɔyɛ Katolek Asɔre no mu ni.

## baabi a menyaa mmoa firiiɛ
Habiab Saad

Habib Saad yɛ Ghana amannyɔni ne mmarahyɛbadwani a na ɔka mmarahyɛbadwa a Ɛtɔ so nson no mu ni a ɔgyina Bortianor-Ngleshie-Amanfro Mansin ananmu wɔ Greater Accra Mantam no mu wɔ New Patriotic Party no tekiti so.

## Abrabɔ ahyɛaseɛ
Wɔwoo Habib Saad Ahinimie bosome no da a ɛtɔ so du wɔ afe apem ahankron aduosia nwɔtwe (1968) mu wɔ Antoakrom wɔ Asante Mantam mu wɔ Ghana. ɔyɛ Ghana amanyɔni ne Mmarahyɛ Badwa a ɛtɔ so nson no mu ni wɔ wɔ Ghana Adehyeman a ɛtɔ so nan no mu, na ɔgyina Bortianor-Ngleshie-Amanfro Mansin ananmu wɔ Greater Accra Mantam mu wɔ ɔsono amanyɔkuo NPP din mu

## Nwomasua
Ɔnyaa ne Bachelor of Arts wɔ Techno Global University, a ɛwɔ India. Habib Saad ayɛ Go Enterprise no mu Managing Director firi afe mpem mmienu (2000) de bɛsi nnɛ.

## baabi a menyaa mmoa firiiɛ
Moses Anim

**Moses Anim** yɛ Ghana amanyɔni na ɔyɛ mmarahyɛbadwa a ɛtɔ so nson wɔ Ghana Adehyeman a ɛtɔ so nan no mu mmarahyɛbadwani a ɔgyina Trobu mansini a ɛwɔ Nkran punpuni mantam nomu no anan mu wɔ mmarahyɛbadwafie .Ɔdi saa diberɛ yi wɔ ɔsono kokroko ammanyɔkuo (New Patriotic Party -NPP)no tekiti so.

## Abrabɔ Ahyaseɛ ne Nwomasua
Wɔwoo Anim wɔ Oforisuo da a ɛtɔ so Aduonu-num, afe Apem, Ahankron ne Aduosia-num(1965). Ɔfiri Adukrom wɔ Ghana Apueeiɛ Mantam mu. Ɔsuaa adeɛ wɔ Ghana Suapɔn mu baabi a ɔnyaa ne Bachelor of Science abodin krataa wɔ Biochemistry ne ne( Master of Business Administration) abodin krataa wɔ (Project Management) mu wɔ afe 1991 ne 2005 mu.

## Adwumayɛ
Ansa na ɔrehyɛn amammɔsɛm mu no, na Anim yɛ ' Wilhelm Construction Company Limited" a ɛwɔ Nkran  kuro pɔn no mu no Dwumadie sohwɛfoɔ.

## Amanyɔsɛm
Anim kɔɔ mmarahyɛbadwafie  wɔ  Ɔbɛnem da a ɛtɔ so nson, mfeɛ Mpem Mmienu ne Du-mmeɛnsa ( 2013 ) wɔ ɔsono kokroko ammanyɔkuo (New Patriotic Party-NPP ) tekiti so.  Ɔgyina Trobu abatoɔ mpɛsoa no ananmu wɔ mmarahyɛbadwafie . Mma Mpem Aduɔson-nso, Aha-nson ne Aduɔwɔtwe -mmienu (76,782 ) a ɛbaeɛ no, Anim nyaa mu  Mpem Aduanan -nsia, Ahanan ne Aduanan-nsia( 46,446) a ɛgyina hɔ ma ɔha nkyekyem Aduonum-nwɔtwe ne akyiri pɔ Aduɔkron-nsia(58.96%) na ɔde dii nkonim wɔ nkodwa no so. Wɔsan paw no wɔ mfeɛ Mpem Mmienu ne Du-nsia (2016) mu sɛ ɔnkɔ so ntena mmarahyɛbadwa  no mu mfeɛ nan (4) bio.

## N'ankasa Abrabɔ
Ɔkyerɛ sɛ ɔyɛ Kristoni na ɔyɛ Pentikɔso  asɔre no mu ni.

## Baabi a Menyaa Mmoa Friiɛ


Nkyekyεmu:Ateasefoɔ
Nkyekyεmu:Mmarahyɛbadwani
Nkyekyεmu:Mmarahyɛbadwafie
Nkyekyεmu:Nwmasua
Nkyekyεmu:Amanyɔsɛm
Nkyekyεmu:Ghana mmrahyɛbadwafoɔ 2017–2021
Daniel Titus-Glover

Daniel Nii Kwartei Titus Glover (wɔwoo no Ɔbɛnem da a ɛtɔ so Aduonu nwɔtwe, afe Apem Ahankron ne Aduosiq-nsia -1966) yɛ Ghana amanyɔni na ɔyɛ Tema Apueiɛ mansin no mmarahyɛbadwani. Ɔyɛ Ɔsono kokroko ammanyɔkuo (New Patriotic Party-NPP ) no mu ni. Ɔsan yɛ Ɔsoafoɔ  a ɔhwɛ akwantuo ho nsɛm  so wɔ Ghana no Abadiakyire.

## Abrabɔ Ahyaseɛ ne Nwomasua
Daniel Nii Kwartei Titus Glover (wɔwoo no 28 Ɔbɛnem 1966) yɛ Ghana amamyɔni na ɔyɛ Tema Apueiɛ amansin no Mmarahyɛbadwani . Ɔyɛ New Patriotic Party no mu ni na ɔno ne

ɔyɛ Ɔsoafoɔ Abadiakyiri a ɔhwɛ akwantuo so wɔ Ghana.

Wɔwoo Glover wɔ Ɔbɛnem da a ɛtɔ so Aduonu nwɔtwe, afe Apem Ahankron ne Aduosiq-nsia -1996) wɔ Asere-Ga Mashie a ɛwɔ Nkran punpuni mantam no mu.

Glover kɔɔ ne  ntoasoɔ sukuu wɔ N'asete ntoasoɔ sukuu a ɛwɔ Nungua 'Nungua Presbyterian Secondary School' no mu wɔ afe Apem, Ahankron ne Aduɔwɔtwe -baako (1981). Ɔsuaa adeɛ na ɔnyaa ne ( ordinary level certificate) wɔ (Presbyterian Boy’s Senior High School), Legon wɔ afe Apem Ahankron ne Aduɔwɔtwe -mmienu (1982) afe Apem Ahankron ne Aduɔwɔtwe -nsia (1986) ntam. Ɔtoaa so wɔ Accra Academy kokoam firi afe Apem Ahankron Aduɔwɔtwe -nson (1987) de kɔsi afe Apem, Ahankron ne Aduɔwɔtwe -nwɔtwe (1988). Onyaa ne (Advanced Level Certificate). Glover wɔ abodin krataa a ɛkorɔn wɔ Warwick Sukuupɔn, Coventry. Ɔsan nso wɔ adansedi krataa a ɛkyerɛ sɛ wakɔ sukuupɔn wɔ Ruskin College, Oxford, ne abɔdij krataa wɔ adwumayɛ ho adesua mu firii University of Cape Coast.

## N'ankasa Abrabɔ
Ɔyɛ Miracle Life Gospel Asɔre no mu ni. Ɔwaree na ɔwɔ mma nan.

## Amanyɔsɛm
Glover yɛ ɔsono kokroko ammanyɔkuo  (NPP) no mu ni. Wɔ mfeɛ Mpem Mmienu ne mmienu (2012) mu no, ɔdii nkonim wɔ Tema Apueeɛ nkondwa so wɔ NPP tekiti so wɔ Mmarahyɛbadwa a ɛtɔ so nsia wɔ Ghana Adehyeman a ɛtɔ so nnan no mu.

Ɔsii akan wɔ mfeɛ Mpem Mmienu ne Aduonu 2020 , Ghana amansan abatoɔ no mu sɛ mmarahyɛbadwani  New Patriotic Party tekiti so . na ɔhweree n’akongua maa nea ɔne no reko wɔ National Democratic Congress (Ghana) no, Isaac Ashai Odamtten

## Adwumayɛ
Ɔyɛ adwuma sɛ nnipa adwumayɛfoɔ sohwɛfoɔ ma Ken City Media Ltd.

Ɔyɛ adwuma sohwɛfoɔ/HR adwumayɛfoɔ.

## Baabi a Menyaa Mmoa Friiɛ

Nkyekyεmu:Ateasefoɔ
Nkyekyεmu:Nwomasua
Nkyekyεmu:Mmarahyɛbadwani
Nkyekyεmu:Nkran mantam
Emmanuel Nii Okai Laryea

**Emmanuel Nii Okai Laryea** yɛ Ghana amanyɔni a na ɔka Mmarahyɛbadwa a ɛtɔ so nson a ɛwɔ Ghana Adehyeman a ɛtɔ so nnan no ho a ɔgyinaa Amasaman Mansin ananmu wɔ Greater Accra Mantam mu wɔ National Democratic Congress din mu.

## Ankorankoro Abrabɔ ne Nwomasu
Wɔwoo Laryea wɔ Ɔsanaa bosome da ɛtɔ so du-nsia wɔ afe apem ahenkron aduowɔtwe -mmiɛnsa mu  wɔ kuro bi a wɔfrɛ no Gbese-Accra wɔ ne mantam mu. Ɔnyaa ne Bachelor of Arts abodin krataa wɔ Amanyɔsɛm ne Amanneɛbɔ Adesua mu wɔ Ghana Suapɔn, Legon. Ansa na wɔrepa no sɛ mmarahyɛbadwa  no, na ɔyɛ adwumayɛfo panyin wɔ 'Commanex Investment Limited'. https://web.archive.org/web/20240302032502/https://parliament.gh/mps?mp=36

## Amammuo mu adwuma
Wɔdii kan paa no sɛ ɔmmra mmarahyɛbadwa mu wɔ  Ɔbɛnem bosome da ɛtɔ so nson wɔ mfeɛ mpem mmienu ne du-mmiɛnsa  berɛ a wɔwiee Mfeɛ mpem mmienu ne du-mmienu  Ghana Amansan Abatoɔ no. Afei wɔsan paa no wɔ Ɔbɛnem bosome da ɛtɔ so nson wɔ mfeɛ mpem mmienu ne du- nsia bere a wɔwiee  Ghana Amansan Abatoɔ a ɔnyaa mma a ɛfata a wɔtoo no mu ɔha mu abupɛn aduanan -nkron akyire po aduowɔtwe -mmiɛnsa (49.83%).https://web.archive.org/web/20240927060640/https://ghanamps.com/mps/details.php/?id=5454

## Ankorankoro asetra
Ɔyɛ Kristoni na ɔyɛ ɔhokwafo.[1][2]

Nkyekyεmu:Ghana mmrahyɛbadwafoɔ 2017–2021